स्कन्दपुराणम्/खण्डः ५ (अवन्तीखण्डः)/अवन्तीक्षेत्रमाहात्म्यम्/अध्यायः १२
सनत्कुमार उवाच।। 
उत्तरे तु प्रवक्ष्यामि मर्कटेश्वरमुत्तमम्।। 
तत्र तीर्थं च विख्यातं सर्वकामप्रदायकम् ।। १ ।। 
तस्मिंस्तीर्थे नरः स्नात्वा गोशतस्य फलं लभेत्।। 
विस्फोटानां प्रशांत्यर्थं बालानां चैव कारणे ।।२ ।। 
मापेन मापितान्कृत्वा मसूरांस्तत्र कुट्टयेत् ।। 
शीतलायाः प्रभावेन बालाः संतु निरामयाः ।। ३ ।। 
ये पश्यंति नरा भक्त्या शीतलां दुरितापहाम् ।। 
न तेषां दुष्कृतं किंचिन्न दारिद्र्यं द्विजोत्तम ।। ४ ।। 
न च रोगभयं तेषां ग्रहपीडा तथैव च ।।५।। 
इति श्रीस्कांदे  महापुराण एकाशीतिसाहस्र्यां संहितायां आवंत्यखण्डेऽवन्तीक्षेत्रमाहात्म्ये शीतला माहात्म्यवर्णनंनाम द्वादशोऽध्यायः ।। १२ ।। ।। छ ।।